[{"text_idx": "#000000", "text": "estas malantau\u0306 ni. Atendis nin jam preskau\u0306 tradicia, multkolora internacia semajnfino, c\u0302i-foje okazante inter la 7-a kaj 9-a de oktobro en Turnov. Partoprenantoj venis precipe el C\u0302eh\u0302io kaj Germanio, kaj ankau\u0306 el Hungario kaj Slovakio."}, {"text_idx": "#000001", "text": "Post enlog\u0302ig\u0302o en hejmeca restejo kaj bonveniga biero por frupagantoj ni pasigis la vesperon en loka restoracio. Drinkante bongustajn, speciale fres\u0302lupolajn bierojn ni havis abundan tempon interparoli esperante. Komplitigis la programon por BIERoj tradicia, tre serioza plurelekta demandaro kaj pos\u0302tkarta bildopuzlo. Post vespermang\u0302o ni lau\u0306plac\u0302e renkontig\u0302is en resteja salono, kie eblis plue babili, frandi, drinki, dronigi ursojn au\u0306 trinki teon en c\u0302arma gufujeto."}, {"text_idx": "#000002", "text": "Sabate \u2013 kaj ankau\u0306 dimanc\u0302e \u2013 matene satigis nin vasta matenmang\u0302o \u2013 ankau\u0306 tio estas tradicio por BIERoj, ke c\u0302iu partoprenanto kontribuas bongustaj\u0302ojn al komuna tablego, tiel ke fine sin prezentas tre ric\u0302a elekto de matenmang\u0302aj\u0302oj."}, {"text_idx": "#000003", "text": "Tre interesa kaj sciiga programero estis la vizito de la sinagogo. Nia sperta interpretisto Pavol por ni tradukis c\u0302iujn informojn pri tiu konstruaj\u0302o, kiu felic\u0302e ne estis detruita dum dua mondmilito, c\u0302ar g\u0302in bone kas\u0302as la c\u0302irkau\u0306aj\u0302o."}, {"text_idx": "#000004", "text": "Koron de la programo formis post fulmrapide servita tagmang\u0302o gvidado tra la bierproduktejo de Svijany. Tiu sufic\u0302e granda bierfabriko konsistas el modernaj aparatoj, kaj tamen ni rajtis vidi tre multe: kie estas biero kuirata, kiel gustas malto kaj kunpremita, sekigita lupolo, kiel la biero s\u0302au\u0306me fermentas, kie la biero ripozas en grandaj kelaj bareloj. La sperta BIERo-tradukisto Vi\u0301t nin ebligis kompreni c\u0302ion esperante. La biero kiun ni gustumis tie rekte el kus\u0302barelo ne estis la plej eminenta (lau\u0306 mi tio estis en Z\u030catec dum 2-a BIERo), tamen tre bona, ni tre g\u0302uis g\u0302in."}, {"text_idx": "#000005", "text": "C\u0302ar okazis la 10-a BIERo, surprize ni mang\u0302is esperantajn tortojn kaj tostis s\u0302au\u0306mvine \u2013 g\u0302uste tiam, kiam ekstere pluvis, ni tiel pasigis belan tempon en seka sukeraj\u0302ejo kaj festis grandan datrevenon de niaj s\u0302atataj E-mentalaj arang\u0302oj."}, {"text_idx": "#000006", "text": "Dimanc\u0302e ni vizitis kaj eksciis multe pri la apuda kastelo Hruby\u0301 Rohozec. Jam la vojo tien estis bele \u2013 tra naturo, suprenirante longan s\u0302tuparon. Ec\u0302 neesperantistaj germanoj, kiuj partoprenis la gvidadon kun ni, tie bone komprenis esperantajn klarigojn \ud83d\ude42"}]